
	MINISTERUL EDUCAȚIEI 

NAȚIONALE

	
	
	
	



Nr. ______/_____________
Către 

Unităţile de învăţământ cu nivel gimnazial şi liceal din judeţul Hunedoara

În atenţia doamnelor/domnilor directori şi a profesorilor de limba şi literatura  română
REF: Etapa pe localitate a Olimpiadei de limbă, comunicare şi literatură română
Etapa pe localitate a Olimpiadei de limbă, comunicare şi literatură română se va desfăşura sâmbătă, 17 ianuarie 2015, începând cu ora 10.00, în unităţile şcolare nominalizate în tabelul de mai jos:

	ZONA
	UNITATEA ŞCOLARĂ
	DATE DE CONTACT 

	DEVA, SIMERIA, ILIA
	COLEGIUL NAŢIONAL SPORTIV “CETATE” DEVA
	0254235520
cnscetate@yahoo.ro

	HUNEDOARA
	COLEGIUL NAŢIONAL DE INFORMATICĂ „ TRAIAN LALESCU” HUNEDOARA
	0254717959
cni_traian_lalescu@yahoo.com

	HAŢEG
	COLEGIUL NAŢIONAL „I. C. BRĂTIANU”  HAŢEG
	0254777769
liceubratianu@yahoo.com

	CĂLAN
	LICEUL TEHNOLOGIC „OVID DENSUSIANU” CĂLAN,  Str. Independenţei, nr. 8
	0254731402
stude_24@yahoo.com

	ORĂŞTIE
	COLEGIUL NAŢIONAL „ AUREL VLAICU” ORĂŞTIE
	0254241196
secretariat@colegiulavlaicu.ro

	BRAD
	COLEGIUL NAŢIONAL „ AVRAM IANCU” BRAD –liceu

ŞCOALA GIMNAZIALĂ “HOREA, CLOŞCA ŞI CRIŞAN” BRAD- gimnaziu
	0254612641
cnaibrad@yahoo.com

0254612673

schccbrad@yahoo.com

	PETROŞANI
	COLEGIUL NAŢIONAL DE INFORMATICĂ “CARMEN SYLVA” PETROŞANI gimnaziu şi liceu (la nivel liceal, toate şcolile din zona Valea Jiului)
	0254542683

infopet77@yahoo.com

	VULCAN, URICANI, LUPENI (clasele de nivel gimnazial) 
	LICEUL TEORETIC “ MIRCEA ELIADE” LUPENI, STRUCTURĂ ŞCOALA GIMNAZIALĂ NR. 2 LUPENI
	0254560084
gen2lupeni@yahoo.com


Olimpiada se va desfăşura în conformitate cu Regulamentele specifice nr. 56784/24.09.2014 (liceu) şi 66601/ 03.12.2014 (gimnaziu).

Înscrierea elevilor se va face în perioada 05-09 ianuarie 2015, completând macheta postată pe site-ul www.isj.hd.edu.ro, la  Limba şi literatura română. Datele vor fi completate cu majuscule, se vor utiliza diacritice. Tabelele vor fi transmise prin fax, semnate şi ştampilate de către directorul unităţii şi în format electronic, la unităţile şcolare unde se va desfăşura olimpiada. 
Norma de reprezentare este de maximum doi elevi/clasă ( de exemplu, la două clase de a V-a, cel mult 4 elevi, la 3 clase de a V-a, cel mult 6 elevi), cu respectarea punctajului minim prevăzut în regulamentele specifice. Locurile nu pot fi permutate de la un nivel la altul. În cazul claselor cu predare în limbile minorităţilor naţionale, în vederea asigurării unui mediu concurenţial real,  numărul de elevi participanţi pe clasă va fi stabilit la nivelul catedrei (unitar), cu respectarea punctajului minim prevăzut. 
Calificarea elevilor la etapele Olimpiadei este condiţionată de obţinerea unui punctaj minim de 100 de puncte pentru elevii de la şcoli cu predare în limba română (gimnaziu şi liceu) şi de 85 de puncte pentru elevii de la şcoli cu predare în limbile minorităţilor naţionale (gimnaziu).
În cazul în care unul dintre elevii calificaţi la această etapă, din lista comunicată de unitatea şcolară, nu poate participa la concurs, directorul şcolii  va comunica, prin adresă oficială, centrului de organizare şi desfăşurare a etapei, numele şi prenumele următorului elev din ierarhia clasei, care îl va înlocui.
La oricare dintre etapele  competiţiei, timpul de lucru pentru proba scrisă este de trei ore. Elevii participanţi la fiecare etapă a olimpiadei vor avea asupra lor carnetul de elev cu fotografie, avizat şi ştampilat pentru anul şcolar în curs sau cartea de identitate, ca document necesar profesorilor asistenţi, pentru verificarea identităţii concurenţilor. Elevii vor fi prezenţi în sălile de clasă cel târziu la ora 9,30.
  
Subiectele şi baremele de corectare vor fi transmise prin e-mail, pe adresa vicepreşedinţilor, în data de 17 ianuarie 2015, la ora 8,30, respectiv 12,30. Rezultatele iniţiale şi finale  se vor afişa la avizierul unităţilor în care se va desfăşura concursul.

Profesorii evaluatori vor fi contactaţi telefonic de către unitatea şcolară organizatoare.


Inspector şcolar general,                                                      
Prof. Maria ŞTEFĂNIE                                                                         Inspector şcolar,
                                                                                                     Prof. Raluca – Elena MANEA

	Str. Gh. Baritiu  nr. 2, 330065 - DEVA, jud. HUNEDOARA

Tel:    +4 (0) 254213315, +4 (0) 254215755

Fax:   +4 (0) 254215034, +4 (0) 254220911

inspectorat@isj.hd.edu.ro

http://isj.hd.edu.ro

